Akken nettwali daɣen, llan yinzan yemxalafen, deg unamek asugnen-nsen deg waṭas n temnaḍin, amedeya: Buɣni, Draɛ Lmizan, Lmaɛetqa, Iwaḍiyen, Micli, Buzgen, Friḥa…atg Гer taggara nwala, asugnen yellan deg yinzan-agi, yeqqen ɣer wayen yeɛnan timsal n ddin (leḥlal d leḥram, lxir d cceṛ, taẓallit…atg), d tmetti (lexdeɛ, taddukkli, zzwaǧ, tiḥerci, ttrebga, tameḥqranit…atg), acku d timsal i iceɣben s waṭas timetti taqbaylit. Akken daɣen nufa-d, ttwaddren-d deg-sen iḥricen n tfekka (tiṭ, ul…), d wadeg (axxam, lǧameɛ…).